A bölcsesség kezdete

"A régiek, akik tiszta erkölcsi összhangot akartak a világban, először nemzeti életüket rendezték el; akik el akarták rendezni nemzeti életüket, először otthoni életüket szabályozták; akik otthoni életüket akarták szabályozni, először egyéni életüket művelték; akik egyéni életüket akarták művelni, először a szívüket hozták rendbe; akik szívüket akarták rendbe hozni, először akaratukat tették őszintévé; akik akaratukat akarták őszintévé tenni, először eljutottak a megértéshez; a megértés a dolgok ismeretének felkutatásából származik.  
  
Ha a dolgok ismeretét elnyertük, akkor elértük a megértést; ha a megértést elértük, akkor az akarat őszinte; ha az akarat őszinte, akkor a szív rendben van; ha a szív rendben van, akkor műveljük egyéni életünket; ha egyéni életünket műveljük, akkor az otthoni élet szabályozva van; ha az otthoni élet szabályozva van, akkor a nemzeti élet művelése az alapja mindennek.  
  
Lehetetlenség, hogyha az alap rendetlen, fölötte rendes legyen az épület.  
  
Sohasem volt olyan fa a világon, amelynek törzse karcsú s felső ágai nehezek és erősek.  
  
A dolgoknak oka és következménye van, az emberi ügyeknek kezdete és vége.  
  
Ha az egymásrakövetkezés rendjét ismerjük: ez a bölcsesség kezdete."